**Norfolk** (čita se *Norfok*) je historijska, ceremonijalna i nemetropolitanska grofovija na istoku Engleske.

Geografija
----------

Norfolk leži u regiji Istočna Engleska. Ima površinu od 5372 km², na kojoj živi 857,888 stanovnika. Graniči sa juga sa Grofovijom Suffolk, sa zapada grofovijama Cambridgeshire i Lincolnshire. Sa istoka i sjevera mu je granica Sjeverno more. Grad Norwich je administrativni centar Norfolka.

Norfolk je administrativno podjeljen na 7 distrikta; Norwich, South Norfolk, Great Yarmouth, Broadland, North Norfolk, King's Lynn and West Norfolk i Breckland. Norfolk je nizinski kraj, kog najvećim dijelom oplakuju rijeke Wensum, Yare, Bure i njihove pritoke koje otiču u Sjeverne more. Preko krajnjeg sjeverozapada protiče rijeka Great Ouse na svom toku prema Sjevernom moru i Zaljevu Wash. Po zapadnom i istočnom Norfolku ima razbacanih krečnjačkih stijena.

Norfolk je plodan ratarski kraj, u kom još ima dijelova netaknute prirode. Na dijelu obale dugom 145 km ima pješčanih dina, kao i slanih močvara. Uz doline rijeke Yare i Bure ima nekoliko plitkih jezera i močvara, obraslih trskom, to je kraj poznat kao Broads, nastao za srednjeg vijeka iskapanjem treseta i naknadnom promjenom razine mora. Po jugozapadnom dijelu, koji se proteže prema Suffolku, leži pojas pješčanih vriština *Breckland*, koji je mjestimično pošumljen četinarima.

Historija
---------

Po Norfolku su pronađeni predmeti iz paleolita, mezolita i neolita, najimpresivniji spomenici iz tih vremena su tumulusi. U 3. vijeku pne. taj kraj naselilo je drevno britsko pleme Iceni (njihova kraljica bila je slavna Budika), oni su došli s evropskog kopna. Iz rimskih vremena ima ostataka dva naselja kod sela Caistor St Edmund i Caister-on-Sea.

Nakon Anglosaksonske invazije Norfolk je postao dio Kraljevstva Istočnih Angla. U to vrijeme izrasli su i gradovi Norwich i Thetford, ovaj posljednji imao je kovnicu od 920.  Iza tog perioda Norfolk je bio izvrgnut učestalim napadima danskih Vikinga, koji su nakraju i ovladali njime i podvrguli ga svom Danelagu.

U vrijeme kad je nastao Domesday Book 1086. Norfolk je bio jedan od najnaseljenih i najbogatijih krajeva Engleske. To je ostao i za cijelog srednjeg vijeka, kad je svoj prosperitet gradio na vuni. Selo Walsingham na sjeveru Norfolka, bilo je poznato svetište u srednjem vijeku, koje je privlačilo hodočasnike iz svih krajeva svijeta. Za engleskog građanskog rata od sredine 17. vijeka, Norfolk nije stradao, jer je snažno stao uz Olivera Cromwella i snage parlamenta.

Po Norfolku postoji nekoliko sačuvanih zamaka, kao što je onaj u Norwich, Caister pored Yarmoutha i Oxborough. Također ima i dosta dvoraca, a najpoznatiji je Sandringham (vlasništvo kraljice Elizabete II).

Privreda
--------

Poljoprivreda je i danas najvažnija privredna grana Norfolka, po kojem se sadi ječam, pšenica, šećerna repa, zob i povrće. Ječam se uzgaja za destilerije i stočnu hranu. 
Velike površine zasađene su graškom i grahom, koji se uzgajaju za konzerviranje i zamrzavanje u centrima kao što je Great Yarmouth.

Pored tog razvijeno je i stočarstvo, ali je Norfolk naročito poznat po puranima. Ribolov je važan u brojnim mjestima duž obale. Norwich je imao snažno razvijenu obućarsku industriju (danas smanjenu), ali je kao i većina drugih gradova Norfolka, privukao neke druge industrije.

Izvori
------

1. 1 2 3 4 5 6 7 8 9 10 11 12 13  „*Norfolk*" (engleski). Encyclopædia Britannica. Pristupljeno 5. 11. 2016.

Vanjske veze
------------

***Norfolk*** na Wikimedijinoj ostavi

* Norfolk County Council (`en`)

| * p
* r
* u
1974–1996 ←   Engleske ceremonijalne grofovije   → trenutne |
| --- |
| 
Bedfordshire •
Berkshire •
City of Bristol •
Buckinghamshire •
Cambridgeshire •
Cheshire •
Cornwall •
Cumbria •
Derbyshire •
Devon •
Dorset •
Durham •
East Riding of Yorkshire •
East Sussex •
Essex •
Gloucestershire •
Greater London •
Greater Manchester •
Hampshire •
Herefordshire •
Hertfordshire •
Isle of Wight •
Kent •
Lancashire •
Leicestershire •
Lincolnshire •
City of London •
Merseyside •
Norfolk •
Northamptonshire •
Northumberland •
North Yorkshire •
Nottinghamshire •
Oxfordshire •
Rutland •
Shropshire •
Somerset •
South Yorkshire •
Staffordshire •
Suffolk •
Surrey •
Tyne and Wear •
Warwickshire •
West Midlands •
West Sussex •
West Yorkshire •
Wiltshire •
Worcestershire
 |